OPŠTINA TUZI

GLAVNI ADMINISTRATOR

IZVJEŠTAJ

O POSTUPANJU U UPRAVNIM STVARIMA KOD ORGANA LOKALNE UPRAVE I SLUŽBI OPŠTINE TUZI ZA 2022. GODINU

Tuzi, april 2023. godine

**UVOD**

Pravni osnov za pripremu ovog Izvještaja, sadržan je u odredbi člana 77 stav 1 tačka 5 Zakona o lokalnoj samoupravi ("Službeni list Crne Gore", br. 002/18, 34/19 i 038/20), kojim je propisano da Glavni administrator priprema godišnji izvještaj o postupanju u upravnim stvarima iz nadležnosti opštine, kao i odredbama člana 159 Zakona o upravnom postupku (“Službeni list Crne Gore”, br. 56/14, 20/15, 40/16, i 37/17) kojim je utvrđeno da se godišnji izvještaj o postupanju u upravnim stvarima za prethodnu godinu dostavlja i Ministarstvu javne uprave, digitalnog društva i medija odnosno Direktoratu za efikasnu implementaciju dobre javne uprave, do 15. marta tekuće godine.

Odredbama Odluke o organizaciji i načinu rada lokalne uprave opštine Tuzi (“Službeni list Crne Gore – opštinski propisi”, br. 043/20), utvrđena je organizacija organa lokalne uprave u Opštini Tuzi, obrazovani su, organi lokalne uprave i posebne i stručne službe, utvrđen je njihov djelokrug i način rada, kao i druga pitanja od značaja za njihov rad.

U izvještaju su prikazani rezultati primjene propisa u ostvarivanju i zaštiti prava i pravnih interesa fizičkih i pravnih lica i drugih strana u postupcima pred organima uprave i zaštita javnog interesa, ostvareni kroz vođenje upravnog postupka, donošenje i izvršavanje rješenja i drugih pojedinačih akata, preduzimanje upravnih mjera i radnji, praćenje njihovog izvršenja, davanje obavještenja, davanje stručnih uputstava, instrukcija za rad i ukazivanje stručne pomoći, u skladu sa pozitivnopravnim propisima.

Izvještaj opštine Tuzi obuhvata period od 01.01.2021. godine do 31.12.2021. godine i sadrži zbirne i pojedinačne podatke o upravnom postupanju, koje su dostavili organi uprave i službe u čijoj je nadležnosti rješavanje upravnih stvari. Podaci su obrađeni tekstualno i tabelarno na obrascima koji su sastavni dio ovog izvještaja.

**I. OPŠTI PREGLED STANJA RJEŠAVANJA UPRAVNIH STVARI**

Upravno rješavanje o pravima, obavezama i pravnim interesima fizičkih i pravnih lica, kao i postupak zaštite prava stranaka i zaštite javnog interesa ostvaruje se primjenom odredbi Zakona o upravnom postupku („Sl. list Crne Gore“ br. 56/14, 20/15, 40/16 i 37/17) i odredbi drugih zakona kojima su utvrđena procesna pravila za posebne upravne postupke ili se primjenjuju u određenim oblastima rada i nadležnosti organa lokalne uprave i službi, propisanim kao izvorne nadležnosti opštine Zakonom o lokalnoj samoupravi ili su povjereni odnosno preneseni u nadležnost opštine podzakonskim aktima Vlade.

Na osnovu dostavljenih podataka utvrđeno je da je u periodu od 01.01.2021. godine do 31.12.2021. godine kod organa lokalne uprave, posebnih i stručnih službi opštine Tuzi u radu bilo 8.249 upravnih predmeta. Po zahtjevu stranke pokrenuto je ukupno 1.743 prvostepenih upravnih postupaka, dok je po službenoj dužnosti pokrenuto ukupno 6.497 upravnih postupaka, dok je u 9 predmeta postupak pokrenut elektronskim putem. Podaci o upravnim postupcima pokrenutim po zahtjevu stranke i po službenoj dužnosti u 2021. godini dati su u tabeli koja je sastavni dio ovog izvještaja, kao i u tekstualnom dijelu.

Iz tabelarnog prikaza Izvještaja Opštine Tuzi, da se zaključiti da se broj neriješenih upravnih predmeta je smanjen u udnosu na predhodnu izvještajnu godinu, a ti predmeti pretežno se odnose na privremene objekte (35) i nedostatak novca za sve podnosioce zahtjeva za jednokratnu novčanu pomoć (80).

Analizom ovih podataka iz Izvještaja jasno se da zaključiti da su u postupcima pokrenutim po zahtjevu stranke zahtjevi, uglavno pozitivno rješavani i to u zakonskom roku, što pokazuje na ažurnost i efikasnost upravnog rješavanja i pravilnu primjenu načela odredbi upravnog postupka.

Obezbijeđena je primjena osnovnih načela upravnog postupka – učešće stranke u postupku, dok primjena pravila o obavještavanju stranke o rezultatima ispitnog postupka shodno odredbama Zakona o upravnom postupku nije dala očekivane rezultate u pogledu efikasnosti, jer broj žalbi u odnosu na prethodni period nije smanjen, naprotiv uočen je njihov rast.

Preduzete su sve moguće zakonske mjere koje se odnose na poboljšanje položaja stranke u postupku sa stanovišta zakonitosti i ekonomičnosti u radu organa lokalne uprave, prilagođavanjem novonastaloj situaciji na način da je omogućena kvalitetna i redovna komunikacija sa organima u cilju efikasnog rada i punog razumijevanja za potrebe stranaka, u smislu prijema i rješavanja zahtjeva. Takođe, radno vrijeme bilo je prilagođeno potrebama stranaka, a omoguđena je i dostupnost informacijama u svim fazama postupka.

Na sajtu opštine objavljivani su vodiči za postupanje, uputstva, odluke, planska dokumentacija i drugi akti koji građanima olakšavaju preduzimanje radnji u postupku, a samim tim i transparetnost rada u opštini..

U Izvještajnom periodu iz procesnih razloga poništeno je 1 rješenje prvostepenog organa i vraćeno na ponovni postupak, što ukazuje da su službenici koji rade na prvostepenim postupcima kod javnopravnih organa opštine Tuzi edukovaniji i da su steklin dodatno iskustvo, te se može konstatovati da rad prvostepenih organa ide uzlaznom linijom, sudeći po kvalitetu samih rješenja i doslednoj primjeni Zakona o upravnom postupku.

Treba istaći da drugostepeni organ nije imao priliku da primijeni institut meritornog odlučivanja u skladu sa članom 126 stav 9 Zakona o upravnom postupku.

Dostupnost usluga osobama sa invaliditetom riješena je na adekvatan način, posebno u prizemlju zgrade Opštine, u kom dijelu su smješteni organi uprave koji vode prvostepeni upravni postupak i arhiva, a gdje OSI osobe mogu dobiti sve informacije, propisane obrasce sa uputstvima o popunjavanju zahtjeva zahtjeva, potrebnoj dokumentaciji i na kraju preuzimanju odluke- rješenja ili drugog pravnog akta.

**II. RJEŠAVANJE UPRAVNIH PREDMETA U ORGANIMA UPRAVE, POSEBNIM I STRUČNIM SLUŽBAMA**

**1) Služba predsjednika opštine**

Služba predsjednika opštine Tuzi obavlja poslove i nadležnosti utvrđene članom 12 Odluke o organizaciji i načinu rada lokalne uprave opštine Tuzi („Službeni list Crne Gore – opštinski propisi“ br. 043/20 i 04/23)

U izvještajnom periodu po zahtjevu stranke je pokrenuto12 upravnih postupaka, dok je broj pokrenutih upravnih postupaka po službenoj dužnosti 184. Od ukupno pokrenutih upravnih postupaka broj riješenih predmeta u izvještajnom periodu je 196, od čega je usvojenih zahtjeva 195, dok djelimično usvojenih zahtjeva 1. Broj predmeta riješenih u roku je 478. Broj podnijetih žalbi je 1, a o činjenicama o kojima se vodi službena evidencija, nije bilo.

**2) Služba Skupštine opštine**

Služba Skupštine opštine Tuzi obavlja poslove i nadležnosti utvrđene Zakonom o lokalnoj samoupravi, Statutom opštine, Odlukom o obrazovanju Službe skupštine i Poslovnikom o radu Skupštine opštine.

Po zahtjevu stranke postupak je pokrenut u 5 slučaja, dok po sluzbenoj dužnosti nije pokrenut upravni postupak. Broj riješenih predmeta u izvještajnom periodu je 17, od čega je isti broj usvojenih zahtjeva i svi su riješeni u zakonskom roku. Izdatih uvjerenja nije bilo. Ukupan broj rješenih predmeta 22.

**3) Sekretarijat za lokalnu samoupravu**

Sekretarijat za lokalnu samoupravu obavlja poslove i nadležnosti utvrđene članom 5 Odluke o organizaciji i načinu rada lokalne uprave opštine Tuzi („Službeni list Crne Gore – opštinski propisi“ br. 043/20 i 04/23).

U izvještajnom periodu po zahtjevu stranke je pokrenuto 3.153 upravnih postupaka, dok pokrenutih upravnih postupaka po službenoj dužnosti je bilo 52. Broj neriješenih predmeta u izvještajnom periodu je 143. Broj riješenih predmeta u izvještajnom periodu je 3062, dok odbijenih zahtjeva nije bilo. Broj predmeta riješenih u roku je 3071, odbijenih zahtjeva 1, broj podnošenih žalbi 1. Izdatih uvjerenja je bilo 131 o činjenicama o Kojima se vodi službena evidencija.

**4) Sekretarijat za urbanizam**

Sekretarijat za urbanizam obavlja poslove i nadležnosti utvrđene članom 7 Odluke o organizaciji i načinu rada lokalne uprave opštine Tuzi („Službeni list Crne Gore – opštinski propisi“ br. 043/20 i 04/23).

U izvještajnom periodu po zahtjevu stranke je pokrenuto 125 upravnih postupaka, dok je broj pokrenutih upravnih postupaka po službenoj dužnosti 10. Broj neriješenih predmeta na dan 1.1.2022.godine je 1500. Broj neriješenih predmeta na dan 31.12.2022. godine je 1469. Broj riješenih predmeta u izvještajnom periodu je 154, od toga po isteku roka 51 predmeta. Usvojeno je 96 zahtjeva a odbijeno je 1. Broj obustavljenih postupaka je 17. Ponavljani postupci 2.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica od strane Sekretarijat za urbanizam opštine Tuzi izdata su 14 uvjerenja o činjenicama o kojima se vodi službena evidencija. Broj podataka ili dokumenata pribavljenih po službenoj dužnosti u toku upravnog postupka 47. Broj i vrsta izdatih uvjerenja i drugih isprava o činjenicama o kojima se ne vodi službena evidencija je 4.

**5) Sekretarijat za poljoprivredu i ruralni razvoj**

Sekretarijat za poljoprivredu i ruralni razvoj obavlja poslove i nadležnosti utvrđene članom 8 Odluke o organizaciji i načinu rada lokalne uprave opštine Tuzi („Službeni list Crne Gore – opštinski propisi“ br. 043/20 i 04/23).

U izvještajnom periodu broj pokrenutih upravnih postupaka po zahtjevu stranke je 90, dok po službenoj dužnosti 37. Broj riješenih predmeta u izvještajnom periodu je 37, od čega je usvojeno svih 37 zahtjeva, i to u zakonskom roku.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica od strane Sekretarijat za poljoprivredu i ruralni razvoj opštine Tuzi izdata su 68 uvjerenja o činjenicama o kojima se vodi službena evidencija.

**6) Sekretarijat za finansije**

Sekretarijat za finansije i obavlja poslove i nadležnosti utvrđene članom 6 Odluke o organizaciji i načinu rada lokalne uprave opštine Tuzi („Službeni list Crne Gore – opštinski propisi“ br. 043/20 i 04/23).

U izvještajnom periodu kod Sekretarijata za finansije opštine Tuzi je pokrenuto po zahtjevu stranke 89 upravna postupka, dok je po službenoj dužnosti pokrenuto 7.522. Broj riješenih predmeta u izvještajnom periodu je 7.790. Svi su pozitivno riješeni (usvojeni u zakonskom roku), dok je izjavljenih žalbi bilo 11, obustavljeno 1. Broj po žalbi izmijenjenih rješenja od strane prvostepenog organa (devolutivno dejstvo žalbe) je bilo 1. Broj po žalbi poništenih rješenja kada je predmet vraćen prvostepenom organu na ponovni postupak je bilo 2. Broj podataka ili dokumenata pribavljenih po službenoj dužnosti u toku upravnog postupka je bilo 24. Upravno izvršenje preko drugih lica je bilo 50 dok Obustavljena i odložena je bilo 2 predmeta. Broj neriješenih predmeta na dan 1.1.2022.godine je bilo 7 dok Broj neriješenih predmeta na dan 31.12.2022.godine je bilo 43.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica od strane Sekretarijata za finansije opštine Tuzi, izdato je 251 uvjerenja i drugih isprava o činjenicama o kojima se vodi službena evidencija.

**7) Sekretarijat za imovinu**

Sekretarijat za imovinu obavlja poslove i nadležnosti utvrđene članom 9 Odluke o organizaciji i načinu rada lokalne uprave opštine Tuzi („Službeni list Crne Gore – opštinski propisi“ br. 043/20 i 04/23).

U izvještajnom periodu kod Sekretarijata za imovinu je pokrenuto 30 upravnih postupaka po zahtjevu stranke 56 i 30 po službenoj dužnosti. Broj riješenih predmeta u izvještajnom periodu je 86, od čega je broj usvojenih zahtjeva 56 i svi predmeti riješeni su u zakonskom roku. Nije bilo je izjavljenih žalbi, dok je jedno rješenje donjeto po zahtjevu za ponavljanje postupka.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica od strane Sekretarijata za imovinu opštine Tuzi, izdato je 24 uvjerenja i drugih isprava o činjenicama o kojima se vodi službena evidencija.

**8) Sekretarijat za ekonomski razvoj**

Sekretarijat za ekonomski razvoj obavlja poslove i nadležnosti utvrđene članom 10 Odluke o organizaciji i načinu rada lokalne uprave („Službeni list Crne Gore – opštinski propisi“ br. 043/20 i 04/23).

U izvještajnom periodu kod Sekretarijata za ekonomski razvoj opštine Tuzi pokrenuto je 101 upravnih postupaka po zahtjevu stranke i u 22 predmeta postupak je pokrenut po službenoj dužnosti. Broj riješenih predmeta u izvještajnom periodu je 123, od kojih je 38 riješenja donjeta u skraćenom postupku, usvojeno 118, dok je odbijeno 5 zahtjeva. Svi zahtjevi su riješeni u zakonskom roku, donošene 2 odluke.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica nije bilo izdatih uvjerenja o činjenicama o kojima se vodi službena evidencija.

**9) Služba komunalne policije i komunalne inspekcije**

Odlukom o organizaciji i načinu rada lokalne uprave opštine Tuzi („Službeni list Crne Gore – opštinski propisi“ br. 043/20 i 04/23) formirana je posebna služba - Služba komunalne policije i komunalne inspekcije, koja na osnovu odredaba člana 16 obavlja određene poslove i nadležnosti.

U izvještajnom periodu kod Službe komunalne policije i komunalne inspekcije opštine Tuzi pokrenuto je 24 upravnih postupaka po zahtjevu stranke i 55 predmeta postupak je pokrenut po službenoj dužnosti. Broj riješenih predmeta u izvještajnom periodu je 79, od kojih je usvojeno 56.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica nije bilo izdatih uvjerenja o činjenicama o kojima se vodi službena evidencija.

**10) JU KIC “Malesija”**

Odlukom o osnivanju ove javne ustanove JU KIC “Malesija” obavlja određene poslove i nadležnosti.

U izvještajnom periodu kod ove Javne ustanove pokrenuto je 35 upravnih postupaka po zahtjevu stranke i 72 predmeta riješeno u izvještajnom periodu, usvojeno 2.

**11) DOO “Komunalno-Komunalet”- Tuzi**

Odlukom o osnivanju ovog privrednog društva DOO “Komunalno-Komunalet”- Tuzi ista obavlja određene poslove i nadležnosti.

U izvještajnom periodu kod ovog privrednog društva pokrenuto je upravnih postupaka po zahtjevu stranke 42, 1 elektronskim putem, 17 po službenoj dužnosti, 53 riješeno u izvještajnom periodu, 41 usvojenih zahtjeva, 1 djelimično usvojen i 1 odbijen zahtjev. .

**12) DOO “Vodovod i kanalizacija”- Tuzi**

Odlukom o osnivanju ovog privrednog društva DOO “Vodovod i Kanalizacija”- Tuzi ista obavlja određene poslove i nadležnosti.

U izvještajnom periodu kod ovog privrednog društva broj pokrenutih upravnih postupaka po zahtjevu stranke 989, po službenoj dužnosti 440, riješeno 989, usvojeno 866, odbijeno 123, svi premeti riješeni u roku. **13) DOO “Pijace”- Tuzi**

Odlukom o osnivanju ovog privrednog društva DOO “Pijace”- Tuzi, ista obavlja određene poslove i nadležnosti.

U izvještajnom periodu kod ovog privrednog društva pokrenuto je 6 upravnih postupaka po zahtjevu stranke, 1 po službenoj dužnosti i 7 predmeta riješeno u izvještajnom periodu.

**14) Turistička organizacija opštine Tuzi**

Odlukom o osnivanju ovog Turistiëke organizacije opštine Tuzi ista obavlja određene poslove i nadležnosti.

U izvještajnom periodu kod ove organizacije, pokrenuto je 10 upravnih postupaka po zahtjevu stranke 3 i 7 po službenoj dužnosti. Usvojeno 10.

**III RAD DRUGOSTEPENOG ORGANA**

**1) Postupanje Službe glavnog administratora**

U izvještajnom periodu Glavnom administratoru je podnijeto ukupno 29 žalbi na rješenja prvostepenog postupka kod organa lokalne uprave od čega je 29 riješeno u izvještajnom period. Broj usvojenih žalbi je 5, odbijenij 24. Broj podnijetih tužbi je bilo 5. Ukupan broj odluka Upravnog suda Crne Gore je bilo 4 dok broj odbijenih tužbi 5. Treba ukazati da Glavni administrator vodi i prvostepeni postupak u upravnim stvarima za koje je po zakonu nadležan (sukob nadležnosti i Slobodan pristup informaciji i ostalo). U izvještajnom periodu kod Službe glavnog administratora opštine Tuzi pokrenuto je 1 upravnih postupaka po zahtjevu stranke, dok broj pokrenutih postupaka po službenoj dužnosti nje bilo 3. Broj riješenih predmeta u izvještajnom periodu je 4.

**NAPOMENA:** Prilog tekstualnog dijela izvještaja je i tabelarni prikaz u exel formatu

**Nr./Br.** 03-043/23-

**Tuz – Tuzi,** 11.04.2023. godine

 **VD GLAVNI ADMINISTRATOR,**

 **Robert Camaj**